
BENDROSIOS NUOSTATOS
1. [bookmark: _Hlk239316397]Elektrėnų mokyklos–darželio „Žiogelis“ (toliau – mokykla-darželis) Taryba aukščiausia mokyklos savivaldos institucija. Taryba telkia ugdytinių tėvų (globėjų – rūpintojų) ir darbuotojų atstovus, vietos bendruomenę demokratiniam mokyklos valdymui, svarbiausiems veiklos sričių klausimams aptarti, kolegialiai nagrinėti ir spręsti.
2. Mokyklos Tarybos nuostatai (toliau – Nuostatai) reglamentuoja Tarybos organizavimo bendrąją tvarką. Nuostatus tvirtina mokyklos direktorius, pasirašo mokyklos-darželio tarybos pirmininkas.
3. Mokyklos-darželio Tarybos veiklą reglamentuoja Lietuvos Respublikos švietimo įstatymas, Biudžetinės įstaigos mokyklos-darželio nuostatai, švietimo įstaigos steigėjų, švietimo priežiūrą vykdančių institucijų teisės aktai ir šie nuostatai. Organizuodama šią veiklą mokyklos Taryba remiasi direktoriaus įsakymais bei mokytojų tarybos sprendimais.
4. Mokyklos-darželio Tarybos priimti sprendimai yra privalomi visai įstaigos bendruomenei.
5. Mokyklos-darželio Tarybos nuostatai keičiami tarybos sprendimu.

[bookmark: bookmark4]II SKYRIUS
MOKYKLOS–DARŽELIO TARYBOS STRUKTŪRA IR VEIKLOS 
ORGANIZAVIMAS

6. Mokyklos-darželio Tarybos nariu gali būti asmuo, turintis žinių ir gebėjimų, padedančių siekti mokyklos-darželio strateginių tikslų ir įgyvendinti mokyklos-darželio misiją. Tarybos nariu negali būti mokyklos-darželio direktorius, valstybės politikai, politinio (asmeninio) pasitikėjimo valstybės tarnautojai.
7. Mokyklos-darželio Tarybą sudaro 7 nariai, 3 nariai atstovauja tėvams (globėjams), 3 nariai – pedagogams ir 1 narys – vietos bendruomenei. Pasitraukus Tarybos nariui, į jo vietą likusiam kadencijos laikotarpiui išrenkamas kitas Tarybos narys. Tarybos narius gali atšaukti juos delegavusios institucijos ir į jų vietą išrinkti naujus atstovus. Mokyklos-darželio Tarybos sudėtį tvirtina mokyklos-darželio direktorius.
8. Į mokyklos-darželio Tarybą lygiomis dalimis (3+3) tėvus deleguoja grupių tėvų susirinkimuose (tėvai negali būti dirbantys šioje įstaigoje). Už grupių tėvų (globėjų) susirinkimų metu išrinktus kandidatus elektroniniu būdu balsuoja visi tėvai (globėjai). Trys daugiausia balsų surinkę tėvų (globėjų) atstovai tampa Tarybos nariais.
9. Mokytojus renka mokytojai elektroninio balsavimo būdu. Kandidatus į Tarybą siūlo mokytojai arba kandidatai pasisiūlo patys. Trys daugiausia balsų surinkę mokytojų atstovai tampa Tarybos nariais.
10. Vietos bendruomenės atstovą (seniūnaitį, bendruomeninės organizacijos tarybos deleguotą atstovą ar kitą vietos bendruomenės atstovą, susietą bendrais gyvenimo atitinkamoje vietos
bendruomenėje poreikiais ir interesais) deleguoja Elektrėnų seniūnas.
11. Taryba renkama trejiems metams Nuostatuose nustatyta tvarka. Tas pats asmuo Tarybos nariu gali būti ne ilgiau kaip dvi kadencijas. Pasitraukus Tarybos nariui, į jo vietą likusiam kadencijos laikotarpiui išrenkamas kitas Tarybos narys. Naujo nario rinkimai organizuojami šių Nuostatų nustatyta tvarka.
12. Mokyklos-darželio Tarybos narys gali atsistatydinti nesibaigus kadencijai, apie tai ne vėliau kaip prieš 10 darbo dienų raštu įspėjęs mokyklos-darželio direktorių.
13. Likus ne mažiau kaip dviem mėnesiams iki mokyklos Tarybos nario kadencijos pabaigos, skelbiami nauji mokyklos Tarybos rinkimai.
14. Tarybai vadovauja pirmininkas, išrinktas atviru balsavimu pirmame Tarybos posėdyje.
15. Mokyklos-darželio Tarybos posėdžiai šaukiami ne rečiau kaip 3 kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių balsų dauguma. Jeigu balsai pasiskirsto po lygiai mokyklos Tarybos pirmininkas turi teisę priimti galutinį sprendimą. Mokyklos-darželio direktorius tarybos posėdžiuose gali dalyvauti kviestinio nario teisėmis.
16. Mokyklos-darželio Tarybos posėdį šaukia tarybos pirmininkas. Posėdžio šaukimo iniciatyvos teisę turi mokyklos-darželio Tarybos pirmininkas, mokyklos direktorius, direktoriaus pavaduotojas ugdymui.
17. Mokyklos-darželio Tarybos nuostatų keitimo iniciatyvos teisę turi mokyklos Tarybos nariai, mokyklos direktorius, direktoriaus pavaduotojas ugdymui ir savininkas.
18. Mokyklos-darželio veikloje gali dalyvauti vietos savivaldos, socialinių partnerių atstovai, mokyklos-darželio rėmėjai.
19. Mokyklos-darželio Tarybos posėdžiai įforminami protokolais, kuriuos pasirašo posėdžiui pirmininkavęs asmuo ir sekretorius.

MOKYKLOS–DARŽELIO TARYBOS FUNKCIJOS

20. Mokyklos-darželio Taryba:
20.1. teikia siūlymus dėl mokyklos–darželio strateginių tikslų, uždavinių ir jį gyvendinimo priemonių;
20.2. pritaria mokyklos–darželio strateginiam planui, metiniam veiklos planui, nuostatų projektui, kitiems mokyklos–darželio veiklą reglamentuojantiems dokumentams;
20.3. sprendžia mokyklos–darželio svarbius palankios ugdymui aplinkos kūrimo klausimus ir teikia mokyklos–darželio direktoriui;
20.4. teikia siūlymus dėl mokyklos–darželio veiklos tobulinimo, saugių ugdymo (si) ir darbo sąlygų sudarymo, talkina formuojant mokyklos–darželio materialinius, finansinius ir intelektinius išteklius; 
20.5. pasirenka mokyklos–darželio veiklos įsivertinimo sritis, veiklos kokybės įsivertinimo atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;
20.6. teikia mokyklos–darželio direktoriui siūlymus dėl mokyklos–darželio nuostatų pakeitimo ar papildymo, mokyklos–darželio vidaus struktūros tobulinimo;
20.7. svarsto mokyklos–darželio lėšų naudojimo klausimus;
20.8. kiekvienais metais svarsto ir vertina mokyklos–darželio direktoriaus metinę veikos ataskaitą ir teikia savo sprendimą dėl direktoriaus metų veiklos įvertinimo Savivaldybės merui;
20.9. gali organizuoti paramos lėšų kaupimą į mokyklos–darželio sąskaitą; esant tokių lėšų, planuoja ir kontroliuoja jų paskirstymą ir panaudojimą;
20.10. telkia bendruomenę mokyklos–darželio uždaviniams įgyvendinti;
20.11. svarsto mokyklos–darželio direktoriaus teikiamus klausimus.
21. Mokyklos–darželio Taryba vieną kartą per metus atsiskaito už savo veiklą mokyklos–darželio bendruomenei.
22. Tarybos posėdžiai kviečiami ne rečiau kaip tris kartus per metus. Posėdžiai protokoluojami, protokolai saugomi teisės aktų nustatyta tvarka. Tarybos posėdis yra teisėtas, jei jame dalyvauja daugiau kaip pusė visų narių. Nutarimai priimami dalyvaujančių narių balsų dauguma. Esant vienodam balsų skaičiui, nutarimą lemia pirmininko balsas.

MOKYKLOS-DARŽELIO TARYBOS NARIŲ TEISĖS IR PAREIGOS

23. Kiekvienas mokyklos–darželio Tarybos narys:
23.1. turi teisę išsakyti savo mintis ir pažiūras bet kuriuo klausimu;
23.2. jaučia atsakomybę ir įsipareigoja sąžiningai atlikti jam pavestas užduotis;
23.3. Tarybos nario įgaliojimai gali būti pačios Tarybos panaikinti, jei narys per metus be pateisinamos priežasties neatvyko į pusę posėdžių;
23.4. turi teisę gauti iš mokyklos–darželio administracijos informaciją apie įstaigos veiklą;
23.5. mokyklos–darželio taryba už savo veiklą atsiskaito juos rinkusiems bendruomenės nariams vieną kartą per metus.

___________________________
